
— La me vœur scond i lagrim? Coss’occor?


Cara mammin, già el soo ch’hoo de mori. 
 

Nà, la preghi in di viscer del Signor,

Che la me scappa no, la staga chi;

Che non la me abbandona in sti ultim ôr;

Se la vœur piang, la piangia insemma a mi:

Sì, che la piangia pur, cara, che almen

Saront sicura che la me vœur ben.



Ah! cognossi anca tropp, cara mammin,

Che viscer hin i sœu, soo che l’è bonna,

Che sont pœu la sua tôsa in fin di fin,

Che l’è mia mader, che la me perdonna:

Via, che la senta, vuj on so basin:

Ghe l’hoo semper cercada a la Madonna

Sia grazia, e inanz che vaga al mond de là

Sont persuasa che me l’ha de fa.



Me regordi quand seva piscininna

(Ah! benedetto temp! dov’eel andaa?)

Che mi seva el carœu de la mamminna,

Stava semper attacch al so scossaa;

Lee la m’avarav daa latt de galinna,

La m’avarav daa el sangu, l’anima, el fiaa:

Com’hoo poduu, car el mè car Signor,

Desmentegamm de tutt quell grand’amor?



Desmentegamm? Ah coss’hoo mai din mi

No, no, che me sont mai desmentegada:

Se la savess coss’hoo dovuu soffrì!

Che contrast.., in che stat me son trovada.

Ho tasuu finna adess, ma inanz morì

L’ha de savell, vuij digh come l’è stada:

Che la se sétta chi sul mè lettin;

Sì, gh’el prometti, parlaroo a pianin.



Che no la se disturba, staroo quietta,

Ghe contaroo tuttcoss senza alteramm

Che la me lassa di, che la se sètta,

El me farà fors ben a podè sfogamm:

Insci: za la soa man... ah benedetta

Man d’ona mader!... Senti a consolamm

In del basalla, e la me dà pu fiaa

Per cuntagh i disgrazi ch’hoo passaa.



La se regordarà d’on colonell,

Amis del nost Pedrin, che l’è staa chi

Ona vœulta, e han ditt tutt che l’era bell,

E dopo via l’ha ditt anch lee con mi;

— El gh’aveva i duu ordin?... — Giusta quell!

Brava! — L’aveva nomm Luis? — Si, si,

Ben, mi, quell, l’era on ann e fors pussee

Che ghe parlava in nascondon de lee,

 
 

No gh’era di che lu no ’l passas sott

Al poggioeu dove stava a lavora:

Quand fava on segn, el vegneva a la nott

Sott ai finester per pòdemm parla:

El pioveva a rovers, fa cas nagott:

A quell’ora fissada l’era là,

E noi fava che piang e che giuramm

De voremm ben, de vess pront a sposamm.



Ah mammin i mi brasava de l’amor:

E le sa el ciel se l’avara v sposaa;

Ma saveva de dagli on gran dolor

A. lee, se avess volsuu sposa on soldaa;

Donc taseva, sperand’in del Signor

Ch’el temp el gh’avara v rimediaa,

E insci, pensandegh su tult i moment,

Tirava inanz senza risolv nient.



Quand riva on sarà sarà a l’improvis

Ch’han de andà in Russia tucc i corp d’armada

E l’è staa allora quand, pover Luis,

No podendem parla passand in strada,

L’ha faa tant e poeu tant ch’el s’è faa amis

Del Pedrin, l’è staa chi e ’l m’ha visada,

Parland sui general, che l’istess dì

L’aveva l’ordin de dovè partì.



Mi, ch’el me pars on sogn, tutt in d’on tratt

Sont restada lì insci come inlochida;

Ma quand senti a la sira che l’è fatt

Che la guardia real l’era partida,

El coeur, i pois me s’in fermaa de batt,

Ho capii che per mi l’era fmida:

Ho passaa quella nott come in sui spin

Semper a piang, a brascià su ’l cossin.



Andava a la finestra, la derviva

Parendem che m’avessen domandaa:

Stava lì attenta, ma no se sentiva

On citto, ch’eren tutt indormentaa.

Gli’ era fœura la luna e la lusiva

Sul me lett; el vedeva tutt bagnaa

De lagrim: me tornava a butta giò,

A brascià su ’l cossin, a piang anmò.



Mi me credeva de morì, e sperava

De morì prest per finì quella penna:

Me regordi che lee la me damava

Cossa gh’avess, che né a disnà né a senna

Mangiava pu nagott; ma me ostinava

A digli che sera pocc de bona lenna,

Tirava a man di scùs in quai manera

Per lasagh minga savè quell che l’era.



Ma quella di tre nott pœu fìnalment,

Stracca de piang, me sont indormentada,

E vedi in sogn stravolt, desbaruffent

El me Luis con in di man ona spada,

Ch’el me ciappa in don brasc, e ’l me dis: — Sent

O ven con mi, o me mazzi. — Spaventada

Foo per fermagli el brasc, ma lu, pu lest,

El se desbroja e ’l dis: — Risolv, fa prest. —



Me’l vedeva denanz torbid in cera,

Col brasc in aria li domà per dass:

Mi no saveva pu dove me sera;

Me vestissi, glie corri adree debass;

Trœuvem on legn, lù el derva la porterà,

El me da el brazz per andà su, foo el pass..

Ma in quella me dessedi tutt a on bott,

Me trcevi in strada; gh’è nissun, l’è nott.



Me volti indree stremida per guardà:

Vegneva giò tempest, tirava vent,

L’era scur scur, se sentiva a tronà,

E on gran stralusc, che giust in quell moment

El sbarlusiss contra la nostra cà,

El me lassa vede ciar e patent,

Propi compngn che se ’l fudess del di,

La stanza in dove lee l’era a dormì,



Cara mammin, che colp l’è mai sta quell!

M’è voruu s’ cioppà el coeur, me sont trovada

Pien de lagrim i œucc, senza savell:

L’era sparii el s’cìarò della lusnada;

Insci a taston voo indree a cercà ’l portell,

Vuj torna in ca, sont già deliberada,

Fo per dervill... Madonna che spavent!

Gh’è gio la molla, se pò pu andà dent

 
 

Me sont sentida a corr finna in di oss

I sgrisor de la mort, m’è mancaa ’l fiaa,

Gh’hoo veduu pu, m’e gelaa el sangu adoss;

Hoo capii ch’el sproposit l’era faa,

Che saraven vegnuu a savé tuttcoss,

Che’ me Luis per mi già l’era andaa:

E in quel moment d’inferno: esusmaria!

Hoo faa el gran pass, hoo bandonaa ca mia.



Sont andada de locch fina a Modron,

Poeu ho fa rifless: El Luis l’è marciaa

Trii dì fa per la Russia, de reson

El sarà giamò inanz on tocch de straa;

Come faroo a rivall? e pou, el pu bon,

Cossa farev quand che l’avess rivaa?

Presentamegh? parlagh? damm de cognoss?

Ona tosa polida de sti coss?



Gh’hoo mé fradell Pedrin guardia d’onor,

Che l’è partii jer tard p l’sti part chi,

E me sorven d’avè sentii a descor

Che stanott l’avarav dormi a Trevi:

Andaroo là de lu, e per l’amor

Di sant el pregaroo a toeumm su anca mi:

El me voeur insci ben, l’è tanto bon,

Ch’el se trarà sicur de compassion.



Insci hoo faa, Sont rivada quell moment

Che se faseva ciar; hoo domandaa

A on giovinett che hoo vist per accident.

Se da el cas ch’el Luis l’èra alloggiaa

D’on so zio curát; quell compiasent

El m’ha condott fin là, dov’hoo trovaa

Me fradell, e buttadem ai so pee

L’hoo scongiuraa ch’el me tujess adree.



Cossa n’haa ’l faa quel pover cristian

Per toeum st’idea fura del cervell?

L’ha pregaa, l’ha piangiuu, el m’ha ciappaa i man,

Mi la basaa, parland de ver fradell,

Disendem che dovess tornà a Milan,

Che già el Luis podeva nanch vedell:

Ma el se stremii, chè mi gh’ho daa on’oggiada,

E l’ha vist che già sera disperada.



Donce l’ha stimaa ben de sta ai primm dagn

Sperand col temp che avess de ravvedemm.

El m’ha fada vesti cont i so pagn

Sul fa d’on servitor, per no podemm

Lassà cognoss a tutti i so compagn;

Quand s’ha d’andà monti a cavall, e vemm

Restand d’intelligenza intra de nun

De fa mostra nagotta con nissun.



De fatt nissun l’ha avuu el minim sospett,

E in quant a quest l’ha m’è andada benon:

Gl’aveva però minga el cœur quiett,

Che capiva d’avè faa on gran scarpon;

E de nott, massim quand che sera in lett,

Podeva minga mandà giò el magon,

Pensand a l’inquietudin soa de lee

A no savé nagotta di fatt mee.



Quand pou semm staa lontan fors tresent mia,

Che m’è pars de vess franca, gl’hemm scrivuu

Per domandagh perdon de quella mia

Bardassada e dagh neuva de nun duu:

Ma i letter, mi no soo come la sia,

O in restaa in posta o se saran perduu,

Perchè chi lor me disen propriament

Che in tutt sto temp han ricevuu nient.



Intant se andava inanz a mare sforzaa;

E mi in tutt i paes dove rivava

Cercava subet cunt s’era passaa

El tal corp insci e insci (dove ghe stava

El Luis) — L’è trii di: l’è duu: l’è staa

Chi domà jér: — e semper me trovava

De vêssegh pu vesinna d’ora in ora,

E me sentiva tutta sott e sora.



Cara mammina, e l’è minga de di

Fettivament che trovandem appress

Gh’avess gust, nol so minga nanca mi

A di la verità cossa voress:

Come adess avarav volsuu mori

Pur de pode vedell, e dessadess

Piangeva, e me voreva desperà

Per la paura de dovell trovà.

 
 

Insci tramezz ai speranz e ai paur,

Vivend semper come se fuss sui spin,

Fasend vitt che no i fan minga sicur

I galeott, i lader, i assassin,

Rivem on di, che l’era giamò scur,

A on certo paesett in sui confin

Di Russi, e senti ch’era li fermaa

Per speciann nun quell tal corp insci faa.



Sera a cavali attacch a mè fradell,

Vedi vun ch’el le brascia e basa su:

Ah Signor! le vestii de colonell,

A la statura, al fa ’l me par tutti lù:

El se volta... l’è lu, l’è propri quell:

Tremmi, me buj el sangu, ghe vedi pu,

Salti giò de cavali a rompicoll,

Ghe corri incontra, e ghe troo i brasc al coll.



I lacrim, el tremór, l’abbattiment

M’han strozzaa li i paroll dent in la gora,

Tant che in quell att hoo poduu di nient,

E gh’hoo avuu temp intant de pensagli sora

Al sproposit che fava in quel moment:

Hoo veduu tutt el precipizi: allora

M’è cascaa i man, som dada indree trii pass,

E sont restada li come de sass.



Me fradell che l’ha vist quella figura,

L’ha fa mostra, per toeumra de sto cuntee,

Che ghe fuss capitaa ona gran premura

De dovemm manda via in sui duu pee.

Mi l’ho capii, sont saltada adrittura

Sul cavali, in d’on fiaa l’hoo voltaa indree,

Gh’hoo lentaa i brij,gh’hoo daa ona speronada

E indree a galopp come ona disperada.



El trovass scur, l’ave minga parlaa,

E ’l vess vestida su in quella manera,

Per mia fortuna in quell moment han faa

Ch’el Luis l’ha mai pu pensaa chi sera:

El Pedrin l’è staa pront, e el s’è sbrigaa

Cont on mezz termen ch’el pariva vera,

Per podemm subet corr adree e ferma,

Savend nanch lu dove podess andà.



Dopo d’allora tutt duu i corp d’armada

S’hin unii per andà contra ’l nemis:

Oh! quanti voeult trovandem su la strada

Vedeva a la lontana el me Luis:

L’andava via con la testa sbassada,

Malinconegh, in mezz ai primm so amis,

Senza mai dervì bocca in tutt el di;

Emi diseva: — Adess el pensa a mi. —



Tra i olter me regordi ona mattina,

Vegnend via de Smolensco, ch’el Pedrin

El m’ha faa segn ciappandem la marsina

Che dovess ritiramm on momentin:

Hoo nanch faaon pass che,traff! a la sordina

Me riva lì el Luis: cara mammin!

Hoo sbassaa el eoo.... la pò considera

In quell moment come doveva sta.



S’hin miss tutt e duu in pari, e mi dedree

Seguitandj compagn d’on servitor:

Dopo vesses basaa, s’hin miss adree

Andand, insci come se fa, a discor:

El Luis el parlava di fatt mee,

Di promess che s’emm faa, del nost amor,

Del so magon, del cruzi de no dì,

Ch’el gh’aveva per vess lontan de mi,



E ’l diseva piangend: — Mi adess sont via

E lee intrattant chi sa? se voeulta ven,

La mudarà penser. — Anima mia!

Guarda, cognossem, vèd se te vuj ben. —

Gh’é staa calaa nagott che no me sia

Scappaa de bocca sti paroll. Oh almen,

Pover Luis, almen tra tane magon

Ghe l’avess dada sta consolazion!



Ma me son trattegnuda. Seguitavem

A andà innanz tutt i dì: l’aria gelada,

La nev, el giazz demeneman cheandaveni

Pareva che cressessen: su la strada,

E tutt in di contorna no trovavem

Nanch ona cà che non fudess brusada;

Eren brusaa i paes de scima al fond;

E l’ pareva ch’el fuss la fin del mond.

